Γιώργος Παπαδάκης (συγγραφέας)

Ο Γιώργος Παπαδάκης είναι Έλληνας εκπαιδευτικός και συγγραφέας, ο οποίος, το 2020, τιμήθηκε με το Κρατικό Βραβείο Μυθιστορήματος για το έργο του «Ο Ταχυδρόμος».Ρεθεμνιώτικα Νέα: Στο «Ρέθυμνο των Γραμμάτων και των Τεχνών» δυο Κρατικά Βραβεία Λογοτεχνίας. Μεγάλη διάκριση για τον Γιώργο Παπαδάκη και την Μαρία Καραγιάννη

Βιογραφία
Ο Γιώργος Ν. Παπαδάκης γεννήθηκε στο Ρέθυμνο στις 21 Απριλίου του 1959 και μεγάλωσε στο Πάνορμο, όπου ολοκλήρωσε τις εγκύκλιες σπουδές του. Το 1977 εισήχθη στο Αριστοτέλειο Πανεπιστήμιο Θεσσαλονίκης, όπου σπούδασε Θεολογία. BiblioNet, Παπαδάκης, Γιώργος Ν. Αποφοίτησε το 1982 και αμέσως μετέβη με υποτροφία στο Πανεπιστήμιο Ανθρωπιστικών Σπουδών του Στρασβούργου, όπου το 1987 υποστήριξε τη διατριβή του με τίτλο  «Destin et anamnèse. Essai de lecture philosophique de la poésie de Constantin Cavafy»Theses.fr λαμβάνοντας τον τίτλο του διδάκτορα Φιλοσοφίας. Η Ιστορία της Τέχνης απασχόλησε, επίσης, τις σπουδές και τη μελέτη του, επικεντρώνοντας το ενδιαφέρον του στη μεσαιωνική τέχνη και στην τέχνη της πρώιμης Αναγέννησης, ειδικότερα στο τέλος της μεσαιωνικής καλλιτεχνίας και στα σημαντικά επιτεύγματα του Quattrocento.

Το 1989 διορίστηκε στη Μέση Εκπαίδευση. Υπηρέτησε στο Πειραματικό Σχολείο Πανεπιστημίου Αθηνών επί 24 συνεχή έτη.ΕΡΤ: «Ο ταχυδρόμος»: εξομολογείται ο Γιώργος Παπαδάκης Από το 2017 είναι Διευθυντής σε σχολείο της Αθήνας.Ρεθεμνιώτικα Νέα: Οι νικητές των κρατικών βραβείων λογοτεχνίας για το 2019-Διάκριση για τον Ρεθεμνιώτη συγγραφέα Γιώργο Παπαδάκη

Έργο
Από τα πρώτα εφηβικά του χρόνια ασχολήθηκε με τη Λογοτεχνία και ειδικότερα με την ποίηση. Πολλά περιοδικά της εποχής έχουν φιλοξενήσει ποιήματά του. Μέρος της κατοπινής δουλειάς του συμπεριελήφθη στην Ανθολογία σύγχρονων Κρητών ποιητών, Ελληνικά Γράμματα, 2002.

Έργα του είναι:
 Ιστορία μιας ανοχύρωτης νιότης (μυθιστόρημα, Εστία 1994)
 Ο Ιούλιος δεν έχει τύψεις (ποιητική συλλογή, Δωδώνη 1999)
 Μικρή ιστορία του φωτός στη θρησκευτική τέχνη του Βυζαντίου και της Δύσης – το φως και το σώμα (μονογραφία, ιδιωτική έκδοση, Αθήνα 2014)
 Η πρώιμη Αναγέννηση στην ιταλική ζωγραφική (μελέτη, ιδιωτική έκδοση, Αθήνα 2015) 
 Ο ταχυδρόμος (Βιβλιοπωλείον της Εστίας, 2018), έργο για το οποίο έλαβε το Κρατικό Βραβείο Μυθιστορήματος για το 2019.Εφημ. "Καθημερινή", 31.05.2020, Οι νικητές των Κρατικών Βραβείων Λογοτεχνίας
 Άτακτο αίμα (Βιβλιοπωλείον της Εστίας, Αθήνα, Ιούνιος 2021)

Παραπομπές

Εξωτερικοί σύνδεσμοι
 Η ιστοσελίδα του συγγραφέα

Κατηγορία:Έλληνες συγγραφείς του 21ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές